Els Heinsalu

Els Heinsalu (sündinud 13. aprillil 1980) on eesti füüsik ja Eesti Noorte Teaduste Akadeemia president.

Heinsalu on tegelenud Browni liikumise ja difusiooni, doktorantuurist alates aga komplekssüsteemide uurimise, sealhulgas lingvistika ja ökosüsteemidega seonduvate probleemidega, analüüsides koostöös abikaasa Marco Patriarcaga näiteks keeleteadlaste Põhja- ja Lõuna-Ameerikas kogutud andmeid ning baski keele murdeid.

Hariduskäik
Ta lõpetas 1998. aastal Rakvere Gümnaasiumi, pälvides Harald Henno Jänese nimelise preemia. 2002. aastal kaitses ta Tartu Ülikoolis bakalaureusekraadi füüsikas (bakalaureusetöö teemaks oli Browni liikumine perioodilistes jõuväljades) ja 2004 samas magistrikraadi (väitekiri "Diffusion and coherence of Brownian particles in tilted periodic potentials", juhendajad Teet Örd ja Risto Tammelo).

Ta kaitses 2008 doktorikraadi teoreetilises füüsikas (väitekiri "Normal and anomalously slow diffusion under external fields", juhendaja Teet Örd). Doktorantuuri raames viibis ta Saksamaal Marburgi ja Augsburgi ülikoolis ning 2007–2008 Itaalias Camerino ülikoolis, järeldoktorantuuri ajal Hispaanias Baleaari saarte ülikoolis ja Taanis Kopenhaageni ülikoolis.

Töökäik
2007–2014 oli ta Keemilise ja Bioloogilise Füüsika Instituudi teadur, 2015. aastast on ta vanemteadur ja KBFI teadusnõukogu liige.

Artikleid ja sõnavõtte
Teadusuudis. Eesti teaduse fenomen: vabanemine. Els Heinsalu ERR, 19. veebruar 2018
Õpetaja Lauri lahendus doktoranditoetustele ERR, 13. juuni 2017
Interdistsiplinaarne füüsika ning komplekssüsteemid UTTV, 16. november 2016 (video)

Poliitiline tegevus
2017. aasta kohalike omavalitsuste valimistel kandideeris Els Heinsalu Tallinnas Nõmme valimisringkonnas valimisliidu Vaba Tallinna Kodanik nimekirjas.

Muu ühiskondlik tegevus
Ta on Eesti Noorte Teaduste Akadeemia asutajaliige ning alates maist 2017 selle president, teaduspoliitika komisjoni ja teaduskommunikatsiooni rakkerühma liige. Ta on lasteaia Südameke hoolekogu liige.

Kirjanduslik tegevus 
Els Heinsalu on avaldanud mitmeid (populaarteaduslikke) lasteraamatuid ning pälvinud selle eest ka tunnustust:

 Maru mõrud mandlid (2020, kirjastus Argo)
 Kuti keel (2020, kirjastus Argo)
 Ahhaa! (2019, kirjastus Päike ja Pilv)
 Haldja saladus: klaaskommi lugu (2019, kirjastus Argo)

Tunnustused
1998 Harald Henno Jänese preemia parimale gümnaasiumilõpetajale edasiste õpingute jätkamise toetuseks
2002 Münsteri Ülikooli auhind
2002 Eesti Teaduste Akadeemia üliõpilastööde konkursi II auhind
2004 Eesti Teaduste Akadeemia üliõpilastööde konkursi II auhind
2005 Münsteri Ülikooli auhind
2006 Eesti üliõpilaste teadustööde riiklikul konkursi I auhind doktoriõppe üliõpilaste astmes loodusteaduste ja tehnika valdkonnas
2008 Eesti üliõpilaste teadustööde riiklikul konkursi I auhind doktoriõppe üliõpilaste astmes loodusteaduste ja tehnika valdkonnas
2008 Eesti Füüsika Seltsi aastapreemia
2017 esimese Eesti teadlasena stipendium "Naised teaduses" – L'Oreal−Unesco Balti stipendium For Women in Science.
2017 Põlvepikuraamatu konkurss, II koht („Ahhaa!“, illustratsioonid Kristi Kangilaski)
2018 Balti Assamblee teaduspreemia
2019 Eesti teaduse populariseerimise auhind (II preemia kategoorias "teaduse ja tehnoloogia populariseerimine trükisõna abil")

Isiklikku
Els Heinsalu on abielus itaalia päritolu Eesti füüsiku Marco Patriarcaga, neil on neli last. Tema hobi on restaureerimine.

Viited

Välislingid

Els Heinsalu ETISes
Els Heinsalu Els Heinsalu: kuidas olla korraga edukas naisteadlane ja nelja väikse lapse ema Postimees, 6. mai 2018
Jaan-Juhan Oidermaa Els Heinsalu: lihtsalt vingumisest pole kasu, räägi õigete inimestega ERR, 26.02.2018
Inna Grünfeldt Els Heinsalu – võrrand füüsika, keelte ja nelja lapsega Virumaa Teataja, 28. oktoober 2017
Krista Kiin Teaduse tuules Eesti Naine, 21. juuli 2017
Selgus L'Oreal−Unesco stipendiumiprogrammi võitja Eesti Teaduste Akadeemia, 27. mai 2017 
Stipendiumi "Naised teaduses" pälvis esimest korda Eesti teadlane – Els Heinsalu Arvutimaailm, 26. mai 2017

Eesti füüsikud
Tartu Ülikooli füüsika-keemiateaduskonna vilistlased
Sündinud 1980